איוונה סחנו

איוואנה אנטולייבנה סחנו (באוקראינית: Іванна Анатоліївна Сахно; נולדה ב-14 בנובמבר 1997) היא שחקנית ופעילה אמריקאית ילידית אוקראינה.

 תחילת חייה 
סחנו נולדה בקייב, אוקראינה, ב-14 בנובמבר 1997 למשפחה של יוצרי קולנוע מקומיים. אמה אלינה קוביבצ'ק סחנו היא במאית ואביה אנטולי סחנו צלם קולנוע.

החלום שלה לשחק החל ב-2004 כשצפתה בסרט הצרפתי "אמלי". בגיל 13, סחנו עזבה את אוקראינה כדי ללמוד אנגלית בוונקובר. שם היא התגלתה על ידי ג'נט הירשנסון וג'יין ג'נקינס בסדנת ליהוק. סחנו עברה לארצות הברית ב-2013, והתמקמה בהוליווד כדי להמשיך בקריירת המשחק שלה. היא למדה בבית הספר התיכון בבוורלי הילס ולאחר מכן במכון לי סטרסברג לתיאטרון ולקולנוע.

 קריירה 
הופעתה הראשונה בטלוויזיה של סחנו הייתה ב-2005 באוקראינה בסדרה "Lesya + Roma". תפקידה הראשונה בקולנוע היה ב-2013 בסרט היה בתפקיד מילקה בסרט האוקראיני "Ivan the Powerful".

תפקידה ההוליוודי הגדול הראשון היה בסרט המותחן של תומאס דאן מ-2016 "The Body Tree".

ב-2018 השתתפה בשני סרטים עתירי תקציב: "פסיפיק רים: המרד" ו"המרגל שזרק אותי" בכיכובן של מילה קוניס וקייט מקינון.

בשנת 2019, סחנו הייתה חברה בחבר השופטים של תוכנית התחרות הבינלאומית של פסטיבל הסרטים הבינלאומי העשירי באודסה. באוגוסט 2020, היא הייתה חברה בחבר המושבעים של פסטיבל הסרטים הבינלאומי ה-49 בקייב "מולודיסט".

בשנת 2020, היא הופיעה לראשונה בסדרת טלוויזיה אמריקאית יחד עם זואי קרביץ בסדרש של הולו "נאמנות גבוהה" . באותה שנה שיחקה בסרט המתח "תן לשלג לרדת" , בבימויו של הקולנוען האוקראיני סטניסלב קפרלוב.

בנובמבר 2021, היא לוהקה לסדרה של דיסני+ "אסוקה", שהיא חלק מהזיכיון של מלחמת הכוכבים.

 אקטיביזם 
בפסטיבל קאן 2015, סחנו הביעה את תמיכתה באסירים פוליטיים אוקראינים המוחזקים על ידי השלטונות הרוסיים.

לאחר הפלישה הרוסית לאוקראינה ב-24 בפברואר 2022, סחנו גינתה בפומבי את פעולותיה של רוסיה ותמכה במדינתה. בפברואר 2023 היא נאמה באנדרטת לינקולן בוושינגטון הבירה בתמיכה באוקראינה. באפריל, סחנו דנה במלחמת רוסיה-אוקראינה ב- "Morning Joe" תוכנית הבוקר של ג'ו סקרבורו על כיצד האמריקאים יכולים לעזור לאוקראינים שנפגעו. היא גם השתתפה באירוע גיוס התרומות של אמנים למען אוקראינה שהציג אמנות אוקראינית לטובת ילדים אוקראינים שנעקרו בעקבות המלחמה.

ב-2024 הצהירה שהיא נמנעת מלשחק דמויות רוסיות. ב-2020 במהלך תקופת הסגרים של נגיף הקורונה, היא הפרה חוזה עם נטפליקס שדרש ממנה לגלם אישה עם רקע רוסיה הסובייטי.

 פילמוגרפיה 
 קולנוע 
שנה סרט תפקיד הערות הפניות 2013Ivan the Powerful מילס סרט אוקראיני 2016The Body Tree הלן 2017Can't Take It Back מורגן רוז2018 פסיפיק רים: המרד הצוער ויקטוריה המרגל שזרק אותי נאדג'ה 2020 תן לשלג לרדת  מיה  2025 מייגן 2.0 

 טלוויזיה 
שנה סדרה תפקיד הערות הפניות 2005 Lesya + Roma 2006 Zhenskie slyozy סרט טלוויזיה 2008 Uchitel musici סשה Muzhchina dlya zhizni, ili Na brak ne pretenduyu ג'נקה 2009 Kontrakt Veskoe osnovanie dlya ubiystva סשה בת 12 מיני סדרה 2011Babye leto מאשה 2013Frodya מיני סדרה 2016Chornyi Tsvetok לרה הצעירה 2020 נאמנות גבוהה  קאט מונרו 2 פרקים 2022 La jeune fille et la nuit וינקה רוקוול/פולין מיני סדרה 2023 אסוקה שין האטי תפקיד ראשי 

 קליפים 
שנה קליפ אמן תפקידים הפניות 2023 "Eat Your Young" הוזייר האישה 

 קישורים חיצוניים 

 הערות שוליים 

קטגוריה:בוגרי מכון לי סטרסברג לתיאטרון ולקולנוע
קטגוריה:שחקני קולנוע וטלוויזיה אמריקאים
קטגוריה:שחקניות קולנוע וטלוויזיה אמריקאיות
קטגוריה:מהגרות מאוקראינה לארצות הברית
קטגוריה:אמריקאיות שנולדו ב-1997
קטגוריה:אמריקאים שנולדו ב-1997